Video: Jeremy Clarkson maak glo ‘grappie’ oor Oscar Pistorius‘n Skermskoot uit die video. Jeremy Clarkson, voormalige aanbieder van Top Gear, is opgeneem waar hy glo tydens die Clarkson, Hammond and May Live-motorvertoning in Johannesburg ŉ ‘grappie’ gemaak het oor Oscar Pistorius. The Mirror berig Clarkson het vroeër die maand by die motorvertoning by die Coca-Cola Dome in Johannesburg glo gemaak of hy ŉ lid van die gehoor met ŉ verfbalgeweer skiet. Clarkson verwys dan vermoedelik na die saak van Oscar Pistorius, wat sy vriendin Reeva Steenkamp doodgeskiet het, deur te sê: “Ek het gedink hy is ŉ inbreker.” James May, Clarkson se mede-aanbieder, vra dan: “Was dit ŉ lid van die gehoor wat jy pas in die badkamer geskiet het?” Die video is deur die gebruiker Justin Bekker op YouTube gelaai: